Komission kertomus Neuvostolle Eurofarm-projektin toiminnasta (Neuvoston asetuksen (ETY) n:o 571/88 13 artiklan mukaisesti) /* KOM/2005/0665 lopull. */





[pic] | EUROOPAN YHTEISÖJEN KOMISSIO | Bryssel 19.12.2005 KOM(2005)665 lopullinen KOMISSION KERTOMUS NEUVOSTOLLE Eurofarm-projektin toiminnasta(neuvoston asetuksen (ETY) N:o 571/88 13 artiklan mukaisesti) . JOHDANTO Maatilojen rakennetta koskevien yhteisön tilastotietojen keruun järjestämisestä annetussa neuvoston asetuksessa (ETY) N:o 571/88[1] olevan määritelmän mukaan Eurofarm-projekti on ”tietopankkien kokonaisuus, jota käytetään yhteisössä kerättyjen maatilojen rakennetta koskevien tietojen käsittelyssä jäsenmaiden ja yhteisön maatalouspolitiikan tarpeisiin”. Asetuksen 13 artiklan mukaan komissio antaa joka kolmas vuosi neuvostolle kertomuksen Eurofarm-projektin toiminnasta ja tekee ehdotuksia mahdollisista muutoksista asetukseen. Komissio antoi edellisen kertomuksen Eurofarm-projektin toiminnasta 24. helmikuuta 2003,[2] ja neuvoston maatalouden erityiskomitea tarkasteli sitä 31. maaliskuuta 2003. Tämä kertomus kattaa vuodet 2003–2005, ja siinä annetaan tietoja erityisesti vuoden 2003 tiedonkeruun toteuttamisesta, vuoden 2005 tiedonkeruun valmisteluista sekä Eurofarm-ohjelmiston toiminnasta. VUODEN 2003 TIEDONKERUU Vuoden 2003 keruuta varten on annettu perusasetuksen 15 artiklassa säädetyn komiteamenettelyn mukaisesti seuraavat säädökset: - komission asetus (EY) N:o 143/2002,[3] jossa vahvistetaan luettelo vuoden 2003 keruussa kerättävistä ominaisuuksista - komission asetus (EY) N:o 1444/2002,[4] jossa määritellään kerättävät ominaisuudet - komission asetus (EY) N:o 68/2003,[5] jossa vahvistetaan määräajat, joissa vuoden 2003 keruun tiedot on toimitettava Eurostatille, ja sallitaan jäsenvaltioiden käyttää tiettyjen ominaisuuksien osalta hallinnollisista lähteistä saatuja tietoja. Kaikki EU:n 15 vanhaa jäsenvaltiota, 10 uutta jäsenvaltiota samoin kuin Bulgaria, Romania ja Norja toteuttivat tietojenkeruun EU:n vaatimusten mukaisesti ja lähettivät tulokset Eurostatille. Tulokset validoitiin ja hyväksyttiin seuraavassa aikataulussa: Maa | Määräpäivä | Hyväksymispäivä | Viive[6] | BE | 31.8.2004 | 14.7.2004 | -48 | CZ | 6.4.2005 | DK | 31.8.2004 | 10.9.2004 | 10 | DE | 31.12.2004 | 1.3.2005 | 60 | EE | 11.2.2005 | EL | 31.12.2004 | 9.5.2005 | 129 | ES | 31.12.2004 | 17.2.2005 | 48 | FR | 31.12.2004 | 20.12.2004 | -11 | IE | 31.8.2004 | 1.9.2404 | 1 | IT | 31.12.2004 | 3.2.2005 | 34 | CY | 19.5.2005 | LV | 15.9.2004 | LT | 4.2.2004 | LU | 31.8.2004 | 19.4.2004 | -134 | HU | 5.8.2004 | MT | 21.6.2004 | NL | 31.8.2004 | 29.11.2004 | 90 | AT | 31.12.2004 | 20.5.2005 | 140 | PL | 16.3.2005 | PT | 31.12.2004 | 24.5.2005 | 144 | SI | 30.4.2004 | SK | 15.2.2005 | FI | 31.8.2004 | 25.8.2004 | -6 | SE | 31.8.2004 | 2.9.2004 | 2 | UK | 31.8.2004 | 7.9.2004 | 7 | BG | 16.9.2005 | RO | 26.4.2005 | NO | 23.6.2005 | Kesäkuun 2005 loppuun mennessä oli siis validoitu 27 maan tiedot ja saatettu ne julkisesti nähtäville Eurostatin tiedotustietokantaan, mikä on huomattava parannus verrattuna takavuosien tilanteeseen. Edellisessä Eurofarm-kertomuksessa esitettiin seikkaperäinen analyysi viiveestä, joka ilmeni vuosien 1999–2000 tietojenkeruun ensimmäisen version toimittamispäivän ja lopullisen version hyväksymisen välillä. Silloisten 15 jäsenvaltion keskimääräinen viive oli 253 päivää. Vuoden 2003 keruussa 27 maan keskimääräinen viive oli 112 päivää. Tilanteen parantamisen taustalla on pitkälti Eurofarm-järjestelmä, joka otettiin käyttöön vuonna 2002. Ensimmäiset tulokset julkaistiin vain muutama päivä keruutietojen hyväksymisen jälkeen. Eurostatin julkiselle verkkosivustolle asetettiin saataville 78 taulukkoa, jotka kuvaavat maatilojen rakennetutkimuksen pääkohtia. Sähköisen julkaisun lisäksi laadittiin kustakin maasta kahdeksansivuinen julkaisu. Syksyllä 2005 oli määrä julkaista kattavat EU:n tason taulukot sisältävä julkaisu ”Maatilojen rakennetutkimuksen 2003 keskeiset tulokset”. Lisäksi laadittiin joitakin tilapäisiä taulukoita maatalouden pääosastolle ja eräille muille pääosastoille sekä komission yksiköiden kanssa sopimussuhteessa oleville konsulteille. VUODEN 2005 TIEDONKERUU Vuoden 2005 tiedonkeruun valmistelua varten annettiin seuraavat kaksi säädöstä: - komission asetus (EY) N:o 2139/2004,[7] jossa luetellaan vuoden 2005 keruussa kerättävät ominaisuudet sekä vahvistetaan määritelmät niille ominaisuuksille, joita ei aiemmin ole kerätty, ja asetetaan määräajat tietojen toimittamiselle Eurostatille - komission päätös 2005/124/EY,[8] jossa annetaan jäsenvaltioille lupa käyttää hallinnollisista lähteistä saatuja tietoja tiettyjen ominaisuuksien osalta. Näiden säädösten perusteella valmisteltiin Eurofarm-tietokanta vuoden 2005 tietojen käsittelyä varten. Kesäkuussa 2005 toimitettiin maatilojen rakennetta ja typologiaa käsittelevälle työryhmälle Tietojentoimittajan käsikirja, jossa kuvataan ne tekniset formaatit, joita käyttäen tiedot on toimitettava Eurostatille. EUROFARM-OHJELMISTO Eurofarm-tietokanta sisältää maatiloja koskevia yksikkötietoja yhä suuremmasta määrästä maita. Tässä ainutkertaisen maataloustietojen lähteen tarjoavassa tietokannassa on tietoja vuodesta 1990 alkaen (ks. liite). Eri keruukierroksilta saatujen tietojen käsittelyyn käytetään UNIX-/Oracle-pohjaista sovellusta. Monipuolisen tietosisältönsä ja ohjelmistonsa ansiosta Eurofarm-tietokanta on lajissaan ainutkertainen tietolähde maatalousalasta Euroopassa. Ohjelmisto saatiin valmiiksi ja käyttökuntoon raportointikauden alussa. Siitä lähtien järjestelmä on toiminut ilman merkittäviä katkoksia, ja sen kehittämiseen ladatut odotukset ovat olennaisilta osiltaan täyttyneet. Yhteisen maatalouspolitiikan uudistamisen ja EU:n laajentumisen leimaamassa toimintaympäristössä on tämän joustavan tilastotaulukoiden määrittämiseen ja tuottamiseen käytettävän järjestelmän ansiosta onnistuttu täyttämään ad hoc -analyyseihin liittyvät komission yksiköiden vaatimukset, ja metadatapohjaisella toimintamallilla on puolestaan pystytty helposti mukautumaan uuteen tietojenkeruukierrokseen ja uusien maiden mukaantuloon. Vaikka järjestelmän toimivuutta pidetäänkin tyydyttävänä, tietojen suuri määrä ja tilastotaulukoiden voimakas kysyntä asettavat jatkuvan haasteen parantaa sitä. Koko ajan muuttuvia ohjelmistomarkkinoita leimaa se, että ohjelmistotoimittajat päättävät säännöllisesti luopua asteittain tuotteittensa vanhoista versioista pakottaen käyttäjät siirtymään uusiin, minkä vuoksi järjestelmiä on päivitettävä jatkuvasti. Vuonna 2003 saatiin päätökseen Oracle-tietokantaohjelmiston päivittäminen (uuteen versioon 9). Kuten edellisessä kertomuksessa ilmoitettiin, Eurofarm-taulukointijärjestelmää varten on kehitetty ja testattu web-pohjainen käyttöliittymä. Järjestelmän asentaminen on nyt meneillään komission laskentakeskuksessa. Edellisessä neuvostolle toimitetussa kertomuksessa mainittiin projekti, jonka tavoitteena on tarjota tietojen toimittajille pääsy Eurofarm-validointijärjestelmään. Sitä varten on kehitetty ohjelma, joka on asennettu testausympäristöön. Koska ohjelma tarjoaa pääsyn yksittäisiä tiloja koskeviin luottamuksellisiin tietoihin, on joitakin seikkoja täsmennettävä, ennen kuin ohjelma otetaan varsinaisesti käyttöön. Kun Eurofarm-järjestelmän käyttöliittymän pohjana aiemmin käytetyistä Oracle-tuotteista vähitellen luovutaan, ohjelmia on päivitettävä huomattavasti. Päivityksessä käytetään apuna ulkoisia toimittajia, ja se vaatii melkoisia panostuksia (alustava raaka arvio 500 henkilötyöpäivää). Projekti saataneen valmiiksi vuonna 2007. Oracle-tietokannasta otetaan käyttöön versio 10 vuonna 2006. Uudessa versiossa on uusia toiminteita, joita tarkastellaan lähemmin eri ohjelmien suorituskyvyn parantamiseksi. Eurofarm-projektin budjetti (ylläpito ja kehitys) oli kaudella 2003–2005 yhteensä 444 785 euroa. LIITE Tietueiden (tilojen) määrä Eurofarm-tietokannassa Maa |2003 |2000 |1997 |1995 |1993 |1990 | |BE | 54 942 |61 705 |67 182 |70 977 |76 327 |85 038 | | CZ | 16 060 | | | | | | | DK | 25 348 |57 831 |25 866 |24 323 |24 505 |25 507 | | DE | 95 926 |471 959 | | | | | | EE | 7 524 | | | | | | | EL | 88 447 |817 059 |82 139 |77 382 |81 915 |850 138 | | ES | 51 979 |1 287 418 |45 379 |46 805 |48 977 |1 593 638 | | FR | 73 956 |663 807 |52 868 |56 113 |59 985 |66 700 | | IE | 54 062 |141 527 |52 017 |50 646 |55 380 |170 578 | | IT | 45 179 |2 153 724 |73 040 |78 099 |72 887 |2 664 554 | | CY | 45 199 | | | | | | | LV | 43 850 |140 835 | | | | | | LT | 272 106 | | | | | | | LU | 2 450 |2 814 |2 976 |3 180 |3 401 |3 945 | | HU | 280 294 |966 916 | | | | | | MT | 1 465 | | | | | | | NL | 85 501 |101 545 |107 919 |113 202 |119 724 |37 451 | | AT | 34 458 |199 469 |34 512 |221 750 | | | | PL | 2 172 205 | | | | | | | PT | 37 401 |415 969 |54 250 |57 658 |61 457 |598 742 | | SI | 13 706 |86 467 | | | | | | SK | 23 551 |71 038 | | | | | | FI | 74 952 |81 190 |33 504 |35 850 | | | | SE | 67 890 |81 407 |31 601 |30 098 | | | | UK | 280 625 |233 246 |233 149 |69 732 |75 066 |65 252 | | BG | 665 548 | | | | | | | RO | 4 484 893 | | | | | | | NO | 58 231 |70 740 | | | | | | Yhteensä | 9 157 748 |8 106 666 |896 402 |935 815 |679 624 |6 161 543 | | [1] Neuvoston asetus (ETY) N:o 571/88, annettu 29.2.1998 (EYVL L 56, 2.3.1998, s. 1), sellaisena kuin se on viimeksi muutettuna 22.6.2004 annetulla Euroopan parlamentin ja neuvoston asetuksella (EY)N:o 1435/2004 (EUVL L 268, 16.8.2004, s. 1). [2] KOM(2003) 86 lopullinen. [3] Komission asetus (EY) N:o 143/2002, 24.1.2002 (EYVL L 24, 26.1.2002, s. 16). [4] Komission asetus (EY) N:o 1444/2002, 24.7.2002 (EYVL L 216, 12.8.2002, s. 1). [5] Komission asetus (EY) N:o 68/2003, 16.1.2003 (EYVL L 12, 17.1.2003, s. 5). [6] Viive on määräpäivän ja hyväksymispäivän väliin jäävien päivien lukumäärä. Negatiivinen viive tarkoittaa sitä, että tiedot hyväksyttiin ennen virallista määräpäivää. [7] Komission asetus (EY) N:o 2139/2004, 8.12.2004 (EUVL L 369, 16.12.2004, s. 26). [8] Komission päätös 2005/124/EY, 10.2.2005 (EUVL L 39, 11.2.2005, s. 55).